**DĖL ROKIŠKIO RAJONO SAVIVALDYBĖS TARYBOS 2017 METŲ II PUSMEČIO VEIKLOS PLANO PATVIRTINIMO**

2017 m. birželio 23 d. Nr. TS-

Rokiškis

 Vadovaudamasi Rokiškio rajono savivaldybės tarybos veiklos reglamento IV skyriaus 32 punktu, Rokiškio rajono savivaldybės taryba n u s p r e n d ž i a:

 Patvirtinti Rokiškio rajono savivaldybės tarybos 2017 metų II pusmečio veiklos planą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Asta Zakarevičienė

 PATVIRTINTA

 Rokiškio rajono savivaldybės tarybos

 2017 m. birželio 23 d.

 sprendimu Nr. TS-

**ROKIŠKIO RAJONO SAVIVALDYBĖS TARYBOS 2017 M. II PUSMEČIO**

**VEIKLOS P L A N A S**

|  |  |  |
| --- | --- | --- |
| Eil. Nr. | Klausimų, rengiamų rajono tarybos posėdžiams, pavadinimas | Atsakingas už klausimo rengimą |
| **LIEPOS MĖN.** |
| 1. | Išvada dėl Rokiškio rajono savivaldybės 2016 metų konsoliduotųjų ataskaitų rinkinių bei dėl savivaldybės biudžeto ir turto naudojimo | D. Namajūnienė |
| 2.  | Dėl Rokiškio rajono savivaldybės 2016 metų biudžeto vykdymo ataskaitos ir konsoliduotųjų finansinių ataskaitų rinkinio tvirtinimo | R.Dūdienė |
| **RUGPJŪČIO MĖN.****(posėdis neplanuojamas)** |
| **RUGSĖJO MĖN.** |
| 1. | Dėl Rokiškio rajono savivaldybės tarybos 2017 m. vasario 24 d. sprendimo Nr. TS-17„Dėl Rokiškio rajono savivaldybės biudžeto 2017 metams patvirtinimo“ patikslinimo | R. Dūdienė |
| 2. | Dėl pritarimo teikti projekto „Rokiškio l.-d. ,,Pumpurėlis“ pastato vidaus patalpų  ir ugdymo aplinkos modernizavimas“ paraišką ir dalinio jo finansavimo  | V. Mečiukonienė |
| **SPALIO MĖN.** |
| 1. | Dėl Rokiškio rajono savivaldybės būsto fondo ir socialinio būsto fondo sąrašų patvirtinimo | V.Gindvilienė |
| 2. | Dėl piniginės socialinės paramos nepasiturintiems gyventojams teikimo tvarkos aprašo patvirtinimo | Z. Čaplikienė |
| 3. | Dėl Rokiškio rajono savivaldybės socialinių paslaugų organizavimo ir teikimo tvarkos aprašo patvirtinimo | Z. Čaplikienė |
| **LAPKRIČIO MĖN.** |
| 1. | Dėl pajamų mokesčio nustatymo už verslo liudijimus | V.Gindvilienė |
| 2. | Dėl Rokiškio rajono savivaldybės tarybos 2017 m. vasario 24 d. sprendimo Nr. TS-17„Dėl Rokiškio rajono savivaldybės biudžeto 2017 metams patvirtinimo“ patikslinimo | R. Dūdienė |
| 3. | Dėl pritarimo teikti projekto paraišką ir dalinio jo finansavimo | J. Blaževičiūtė |
| 4.  | Dėl švietimo įstaigų nuostatų patvirtinimo | A. Laužadis |
| **GRUODŽIO MĖN.** |
| 1. | Dėl Rokiškio rajono savivaldybės tarybos 2017 m. vasario 24 d. sprendimo Nr. TS-17„Dėl Rokiškio rajono savivaldybės biudžeto 2017 metams patvirtinimo“ patikslinimo | R. Dūdienė |
| 2. | Dėl Kultūros centro nuostatų pakeitimo | P. Blaževičius |
| 3. | Dėl Kultūros centro mokamų paslaugų aprašo patvirtinimo | P. Blaževičius |
| 4. | Dėl 2018 metais planuojamos diegti lojalių vartotojų programos taisyklių ir įgyvendinimo finansavimo šaltinių | P. Blaževičius |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

 **SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2017 METŲ II PUSMEČIO VEIKLOS PLANO PATVIRTINIMO“**

**AIŠKINAMASIS RAŠTAS**

 **Sprendimo projekto tikslas ir uždaviniai.**

 Pagal Rokiškio rajono savivaldybės tarybos veiklos reglamento 32 punktą taryba svarstytinus strateginius klausimus planuoja pusmečiui. Komitetai, komisijos, frakcijos, tarybos nariai ir savivaldybės administracija ne vėliau kaip prieš mėnesį iki kito pusmečio pradžios pateikia merui savo pasiūlymus dėl tarybos posėdžiuose svarstytinų strateginių klausimų. Šis strateginių svarstytinų klausimų sąrašas tvirtinamas tarybos posėdyje.

 **Šiuo metu esatis teisinis reglamentavimas.**

Rokiškio rajono savivaldybės tarybos veiklos reglamentas.

 **Sprendimo projekto esmė.**

Planuojamas Rokiškio rajono savivaldybės tarybos darbas.

 **Galimos pasekmės, priėmus siūlomą tarybos sprendimo projektą:**

 **teigiamos –** įgyvendintos Rokiškio rajono savivaldybės tarybos veiklos reglamento nuostatos;

 **neigiamos –** nenumatyta.

 **Nauda rajono gyventojams.** Gyventojai turės galimybė iš anksto žinoti, kokius klausimus taryba planuoja svarstyti II pusmetyje.

 **Finansavimo šaltiniai ir lėšų poreikis:** sprendimo projektui įgyvendinti lėšų nereikės.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

 Kanceliarijos skyriaus vyr. specialistė Asta Zakarevičienė